Sek. Kerry, turne në Lindjen e Mesme
Turneu ka si synim forcimin e lidhjeve ekonomike, të sigurisë dhe zbutjen e shqetësimeve të aleatëve mbi marrëveshjen bërthamore me Iranin
Në një përpjekje për të forcuar angazhimin me aleatët amerikanë, Sekretari i Shtetit John Kerry do të takohet me homologët e tij të Egjiptit dhe Katarit. Udhëtimi i tij në Kajro vjen në një kohë kur Shtetet e Bashkuara dhe Egjipti po punojnë për përmirësimin e marrëdhënieve të tensionuara nga kundërshtimi i Shteteve të Bashkuara ndaj represionit nga Egjipti mbi mbështetësit e presidentit të rrëzuar Mohamed Morsi. Të dy vendet do të zhvillojnë një dialog strategjik duke u fokusuar në çështjet politike, ekonomike dhe të sigurisë. Michele Dunne, Insituti Karnegi për Paqe Ndërkombëtare: Në Katar, zoti Kerry do të takohet me anëtarët e Këshillit për Bashkëpunim të vendeve të Gjirit, të cilët kanë ngritur shqetësime në lidhje me marrëveshjen bërthamore të Iranit. Shqetësime të ngjashme janë ngritur këtë javë edhe nga ligjvënësit amerikanë në Kongres gjatë seancave dëgjimore në të cilat dëshmoi Sekretari Kerry. Tom Marino, ligjvënës republikan: Disa analistë thonë se vendet e Gjirit mund të përfitojnë nga marrëveshja bërthamore. Daniel Serwer, Universiteti Johns Hopkins: Analisti Serwer thotë se ai nuk është i sigurt se Sekretari Kerry do të jetë në gjendje të zbusë shqetësimet e aleatëve të Gjirit të cilët kanë frikë se marrëveshja do të jetë destabilizuese në rajonin e tyre.